LUISTERBOEK: Man van Cirene | Netwerk24
30 Maart 2020 15:27
Intekenare kon in April na Man van Cirene op Netwerk24 luister.
Dié klassieke topverkoper deur F.A. Venter was Netwerk24 se luisterboek van die maand. Intekenare kon tot 30 April gratis na 'n voorlesing van dié boek op Netwerk24 luister.
Simon van Cirene word beveel om Jesus se kruis op pad na Golgota te dra. Simon, die een wat nie glo nie.
Maar hoe kan 'n mens onveranderd gelaat word deur 'n ontmoeting met Christus? Dit is die verhaal van Christus se aanslag op 'n heidense wêreld. Dit is 'n beeld van wroeging en botsing en van haat en liefde, van ongeloof en nyd teenoor katarsis en geloof.
Maar veral is dit die verhaal van verlossing: die sege van die gees oor die aardse.
Venter (1916 – 1997), het veral bekend verwerf met sy geskiedkundige romans, kortverhale en jeugboeke. Hy het die Hertzogprys vir prosa ontvang vir Swart pelgrim en Geknelde land, asook die Andrew Murray-prys vir sy outobiografie, Die keer toe ek my naam vergeet het.